Emanuel Lepik

Emanuel Lepik (29. november 1911 Riia – 17. jaanuar 2001 Orangeville, Ontario, Kanada) oli eesti õigeusu vaimulik.

Ta lõpetas 1932. aastal Saaremaa Ühisgümnaasiumi,Vilistlased. Kuressaare Hariduse Kooli veebisait. 1935. aastal Petseri vaimuliku seminari ja 1937. aastal Tartu Õpetajate Seminari. Aastatel 1939–1940 õppis ta Tartu Ülikooli usuteaduskonnas.Emanuel Lepik. Album Academicum Universitatis Tartuensis 1918-1940.

Aastatel 1938–1940 oli ta Tallinna Aleksander Nevski koguduses diakon, seejärel Tallinna Issanda Muutmise koguduse teine preester. Aastatel 1940–1941 oli ta piiskop Platoni nimelise lastekodu kasvataja Riisiperes, 1941–1944 Kuressaare Püha Nikolai koguduse preester, Saaremaa praost, Kuressaare algkooli juhataja, Saaremaa Ühisgümnaasiumi õpetaja.

1944. aastal põgenes Rootsi ning oli aastatel 1944–1951 EAÕK Kesk-Rootsi preester. Emigreerus 1951. aastal Kanadasse. Oli seejärel EAÕK Kanada ja USA ülempreester.

Emanuel Lepik suri 2001. aastal Orangeville'is Ontario provintsis (Toronto lähistel)Album Academicum Universitatis Tartuensis 1918–1944. III, lk. 362. 

Tunnustus
Püha Piiskop Platoni ordeni II järk, 1961
Püha Piiskop Platoni ordeni I järk,Hannes Walter, Eesti teenetemärgid. Estonian Orders and Decorations. Tallinn: SE&JS, 1998, lk 237 1982

 Viited 

Välislingid
Vaimulike andmebaas

Kategooria:Eesti õigeusu praostid
Kategooria:Petseri vaimuliku seminari vilistlased
Kategooria:Püha Piiskop Platoni ordeni kavalerid
Kategooria:Eestlased Kanadas
Kategooria:Sündinud 1911
Kategooria:Surnud 2001